CELEX: C2005/217/27
Language: sl
Date: 2005-09-03 00:00:00
Title: Sodba Sodišča (prvi senat) z dne 26. maja 2005 v zadevi C-465/03 (predlog za sprejem predhodne odločbe Unabhängiger Finanzsenat, Außenstelle Linz): Kretztechnik AG proti Finanzamt Linz (Šesta direktiva DDV — Odplačne storitve — Izdaja delnic — Uvrstitev družbe na borzo — Odbitnost DDV)

3.9.2005   
            
            
               SL
            
            
               Uradni list Evropske unije
            
            
               C 217/14
            
         
      SODBA SODIŠČA
   
   (prvi senat)
   z dne 26. maja 2005
   v zadevi C-465/03 (predlog za sprejem predhodne odločbe Unabhängiger Finanzsenat, Außenstelle Linz): Kretztechnik AG proti Finanzamt Linz (1)
   
   (Šesta direktiva DDV - Odplačne storitve - Izdaja delnic - Uvrstitev družbe na borzo - Odbitnost DDV)
   (2005/C 217/27)
   Jezik postopka: nemščina
   V zadevi C-465/03, katere predmet je predlog za sprejem predhodne odločbe na podlagi člena 234 ES, naslovljen na Sodišče z odločbo Unabhängiger Finanzsenat, Außenstelle Linz (Avstrija), z dne 20. oktobra 2003, ki je na Sodišče prispela dne 5. novembra 2003, v postopku Kretztechnik AG proti Finanzamt Linz, je Sodišče (prvi senat) v sestavi P. Jann, predsednik senata, K. Lenaerts (poročevalec), J.N. Cunha Rodrigues, M. Ilešič in E. Levits, sodniki, generalni pravobranilec: F. G. Jacobs, sodni tajnik: M.-F. Contet, glavna administratorka, dne 26. maja 2005 razglasilo sodbo, katere izrek se glasi:
   
               1.
            
            
               Izdaja novih delnic ni transakcija za katero velja člen 2(točka 1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero, kot je bila spremenjena z Direktivo Sveta 95/7/ES z dne 10. aprila 1995.
            
         
               2.
            
            
               Člen 17(1) in (2) Šeste direktive Sveta 77/388/EGS, kot je bil spremenjen z Direktivo 95/7/ES daje pravico do odbitka celotnega davka na dodano vrednost, obračunanega od stroškov, ki jih je davčni zavezanec priglasil za različne storitve, ki jih je pridobil v okviru izdaje delnic, če so vse transakcije, ki jih je ta davčni zavezanec opravil v okviru svoje gospodarske dejavnosti, obdavčljive transakcije.
            
         
      (1)  UL C 47, 21.2.2004.